Cyril Ramaphosa het sy kommer uitgespreek oor individue wat 'minagting' vir Suid-Afrika se grondwet en sy howe toon. Hy het Maandag (22 Februarie) in sy weeklikse brief aan die publiek gesê dié individue ondermyn die land se regstelsel en veroorsaak skade aan die oppergesag van die reg.
Die ANC moet begryp dat die feit dat die AVP en baie ander Afrikaners die "grondwet" waarna hy verwys, verdra, dit nie beteken dat ons dit aanvaar het nie! Ons is verraai deur die de Klerk kabaal wat onder internasionale druk geswig het en wat die huidige beheer oor Suid Afrika illegitiem maak! Dit sal nooit verander solank as wat daar Afrikaners in Suid Afrika is nie.
Ramaphosa is 'n Venda. Waarom bewys hy nie sy bekwaamheid deur Venda te regeer en op te bou tot 'n ekonomies onafhanklike staat volgens internasionale standaard nie? Instede daarvan om Suid Afrika af te breek van Eerste Wêreldstandaard tot rommelstatus soos die res van Afrika, waarom wys hy nie sy vermoë en hef sy eie mense in sy eie land op nie? 'n Leier wat deurentyd ondermyn word deur die mense met wie hy moet saamwerk, sal nie vorder nie en verloor uiteindelik aansien, status en gesag! Soos die Afrikanervolk is hy 'n gevangene van getalle en sal hy nie staande kan bly teen die Zuma's, Magshule's, en ander ondersteuners van die Zuloes nie.
Ons kyk weer 'n slag na uitsprake van FW de Klerk oor 'n beloofde referendum aan die Blanke kiesers van die land –(nie die een van 17 Maart 1992 vóór die nuwe grondwet nie, die een wat in Hansard opgeteken is wat hy belowe het nadat die grondwet geformuleer is) dat hul mening oor 'n nuwe grondwet vir die land in 'n referendum getoets sal word – dit is 'n allesdeurdringende kwessie wanneer besin word oor die Afrikanervolk se verskriklike lot vandag onder de Klerk en kie se kommunistiese ANC-regime.
De Klerk het inderdaad homself oor die perd getel om die Blanke kieser te oortuig dat sy belange nie geskaad sou word in die proses nie. Kyk weer na sy beloftes: “Enige substantiewe grondwetlike wysigings, selfs as net bloot gerig is op oorgangsmaatreëls, sal deur die Parlement aanvaar moet word nadat 'n mandaat bekom is by wyse van 'n referendum.”
Daar was géén refendum vir daardie oorgangsmaatreëls nie, dit is nou die destydse Uitvoerende Oorgangsraad, wat nog te sê die 1994-grondwet en die finale 1996-grondwet.
Afrika hou sy asem op in die wete dat Suid-Afrika 'n belangrike sleutel is tot groter stabiliteit en voorspoed vir 'n groot deel van die kontinent.
Die aanvang van hierdie Konvensie is die enkele belangrikste gebeurtenis, sedert daar 'n breë konsensus oor die noodsaak van veelparty onderhandeling begin groei het.
Die Regering neem in hierdie gesindheid deel aan hierdie Konvensie. Ons is hier om oplossings te vind, verstandhoudings te bou en saam met almal 'n grondslag vir 'n demokratiese, stabiele en voorspoedige toekoms te lê.
As alle afvaardigings in hierdie gees saamwerk, dan twyfel ek vir geen oomblik dat ons saam 'n deurbraak sal maak tot langtermyn vrede, voorspoed en vooruitgang binne 'n ware demokrasie nie.
Die uitdaging waarvoor ons staan is dus om die grondoorsake vir hierdie wantroue en agterdog aan te spreek. KODESA kan nie slaag as hy nie vertroue by die bevolking inboesem nie. En hy kan slegs vertroue na buite inboesem as hy binne 'n redelike tyd tot oortuigende en uitvoerbare ooreenkomste kom wat die wantroue, agterdog en vrese kan verwyder; as hy daarin kan slaag om die diepliggende beleidsverskille wat tussen baie van ons bestaan te omskep in ooreenkomste.
Om 'n wen/wen resultaat te verkry sal van ons verg om die werklikheid in die oë te kyk. Oënskynlik botsende aansprake sal sinvol met mekaar versoen moet word - botsende aansprake soos:
•Beskerming van minderhede teen oorheersing teenoor die regmatige aanspraak van 'n meerderheid, hoe ookal saamgestel, op demokraties verkreë mag.